איימון מקי

איימון מקי (באנגלית: Eamonn C. McKee) הוא דיפלומט אירי ושגריר אירלנד בישראל לשעבר. לפני שכיהן בתפקיד זה הוא כיהן כשגריר האירי לקוריאה הדרומית.

מקי נולד בדבלין. למד בקולג' האוניברסיטאי של דבלין (University College Dublin). קיבל תואר דוקטור בהיסטוריה כלכלית של אירלנד באוניברסיטה הלאומית של אירלנד.

הצטרף למשרד החוץ האירי ב-1986 ובין היתר שירת בוושינגטון. בין השנים 1999 ל-2001 שירת כקצין עיתונות בקונסולייה האירית בניו יורק. ב-2005 שימש כראש הצוות ההומניטרי שעזר לפגועי רעידת האדמה בפקיסטן. באוגוסט 2009 מונה כשגריר אירלנד בקוריאה הדרומית. הוא מונה להיות השגריר בישראל ב-2013, תפקיד בו כיהן עד 2015. לאחר מכהן עבר להיות המנהל הכללי של מחלקת המסחר במשרד החוץ האירי.

מקי היה מעורב במציאת פתרון לסכסוך בין הקתולים והפרוטסטנטים בצפון אירלנד, היה שותף להסכם השלום של שנת 1998 - הסכם יום שישי הטוב. על פי ההסכם יוותרו אירלנד ובריטניה על תביעתן לצפון אירלנד ועתיד החבל יוכרע בידי תושביו.

קישורים חיצוניים
 Eamonn McKee
 שגרירות אירלנד בישראל 
 הבלוג של איימון מקי

הערות שוליים

שגרירי אירלנד בישראל
דיפלומטים
אירים
אירלנד: יחסי חוץ
שגרירים בקוריאה הדרומית